
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του Κοινοφελούς εκκλησιαστικού ιδρύματος με την 
επωνυμία «ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ» και κύρωσης 
του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 8688/7.12.1991 πράξη της Συμβολαιογράφου Ση- 
τείας Βικτωρίας συζ. Γεωργίου Κουνελάκη - Κουτσοδόντη, με την 
οποία ο Σεβασμιότατος Μητροπολίτης Ιεραπύτνης και Σητείας Φιλό¬ 
θεος, σύστησε κοινοφελές εκκλησιαστικά ίδρυμα με ην επωνυμία 
«ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ» και με έδρα την Ιερά Σταυ¬ 
ροπηγιακή Μονή Παναγία της Ακρωτηριανής και Ιωάννου του Θεολό¬ 
γου. Τοπλού Σητείας. 

2. Τις διατάξεις των άρθρων: 

α. 95 και 98 του ΑΝ 2039/39. 

β. 101 και 119 του Εισαγωγικού Νόμου του Αστικού Κώδικα, 
γ. 108 και 110 του Αστικού Κώδικα. 

3. Την από 23.3.1992 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών, Γεωργίας, Εθνικής Παι¬ 
δείας και Θρησκευμάτων και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινοφελούς Εκκλησιαστικού ιδρύμα¬ 
τος με την επωνυμία «ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ», η 
οποία έγινε από τον Σεβασμιότατο Μητροπολίτη Ιεραπύτνης και Ση¬ 
τείας Φιλόθεο, με την αριθ. 8688/7.12.19991 πράξη της Συμβολαιο¬ 


γράφου Σητείας Βικτωρίας συζ. Γεωργίου Κουνελάκη - Κουτσοδό¬ 
ντη. , 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, Γε¬ 
ωργίας, Εθνικής Παιδείας και Θρησκευμάτων και Πολιτισμού καιδιέ- 
πεται από τις διατάξεις της παραπάνω συστατικής του πράξης, του πα¬ 
ρακάτω οργανισμού, του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρησης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρησης Κοινοφελούς εκκλησιαστικού ιδρύματος με 
την επωνυμία «ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το Κοινοφελές εκκλησιαστικό ίδρυμα με’την επωνυμία «ΙΔΡΥΜΑ 
ΠΑΝΑΓΙΑ Η ΑΚΡΩΤΗΡΙΑΝΗ» που συστήθηκε από τον Σεβασμιό¬ 
τατο Μητροπολίτη Ιεραπύτνης και Σητείας Φιλόθεο, με την πράξη αριθ. 
8688/7.12.19991 της Συμβολαιογράφου Σητείας Βικτωρίας Κουνε¬ 
λάκη - Κουτσοδόντη, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πράξης, του παρό¬ 
ντος οργανισμού, του ΑΝ 2039/39, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος"είναι η Ιερά Μονή Τομπλού Σητείας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, σε δύο σειρές, τον τίτλο «ΙΕΡΑ ΜΗΤΡΟΠΟΛΙΣ ΙΕΡΑΠΥΤΝΗΣ 
ΚΑΙ ΣΗΤΕΙΑΣ» στην εξωτερική σειρά και την επωνυμία του ιδρύματος 
«ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ» στην εσωτερική σειρά, ενώ 
στο μέσον αυτής αναγράφει την έδρα και το έτος έγκρισης της σύστασης 
του ιδρύματος και φέρει επίσης απεικόνηση του σταυρού με τα μονο¬ 
γράμματα ΑΩ (που συμβολίζουν την αρχή και το τέλος). 

Άρθρο 2 

Σκοποί 

Σκοποί του ιδρύματος είναι: 

,1. Η ίδρυση και λειτουργία στην έδρα του ιδρύματος Σχολών Αγιο¬ 
γραφίας, Ξυλογραφίας, Μαρμαρογλυπτικής, Τυπογραφίας, Βιβλιοδε¬ 
σίας και Αργυροχρυσοχοϊας. 

2. Η οργάνωση εκπαιδευτικών συγκεντρώσεων με σκοπό την επι¬ 
μόρφωση στελεχών στους τομείς Γεωργίας, Κτηνοτροφίας, Δενδροκο¬ 
μίας, Μελισσοκομίας και Κοινοτικής Συνεταιριστικής επιμόρφωσης 
μέσα στα πλαίσια των προγραμμάτων της Ευρωπαϊκής Κοινότητας 

(Ε.Ο.Κ.). 

3. Η έκδοση βιβλίων και περιοδικών εκδόσεων επιστημονικού, θρη¬ 
σκευτικού, ιστορικού και λαογραφικού περιεχομένου, καθώς και η ανα¬ 
τύπωση βιβλίων, τα οποία έχουν καταστεί σπάνια και δυσεύρετα. 

4. Η δημιουργία πρότυπου Γεωργοκτηνοτροφικού φορέα προς αξιο¬ 
ποίηση των καταλλήλων εδαφικών εκτάσεων. 

5. Η αναπαλαίωση, αναστήλωση και συντήρηση παραδοσιακών Οι- 

χισμών με την συνεργασία των αρμοδίων Κρατικών Φορέων και η κα¬ 
τάλληλη εμετάλλέυση αυτών. 

6. Η οργάνωση και παραγωγή ταινειών αφορώντων την Εκκλησία 
και τις δραστηριότητες αυτής και γενικά την ιστορία και λαογραφική 
παράδοση της Νήσου. 

7 Η οργάνωση Φιλοξενιών υπό τον τύπο κατασκήνωσης, οικογενεια¬ 
κού χαρακτήρα, σε μονίμους οικιακούς, στην προσπάθεια αναβίωσης 
ηθών και εθίμων των χωριών της υπαίθρου. 

8. Η χορήγηση υποτροφειών ατούς αριστεύοντες σπουδαστές των 
Εκκλησιαστικών Σχολών, οι οποίοι κατάγονται από την Κρήτη. Οι υπο¬ 
τροφίες δύνανται να επεκταθούν, προοδευτικά και στους αριστεύσαντες 
μαθητές, ανεξαρτήτως φύλλου, των Λυκείων της Εκκλησιαστικής περι¬ 
φέρειας της Ιεράς Μητρόπολης, απαραιτήτως όμως διακρινομένους για 
το ήθος, την επιμέλεια και την υποδειγματική αυτών συμπεριφορά στην 
κοινωνία. 

9. Η ίδρυση και λειτουργία στη πόλη της Σητείας ΕΚΚΛΗΣΙΑΣΤΙ¬ 
ΚΟΥ ΚΕΝΤΡΟΥ, για τη στέγαση Σχολής Βυζαντινής Μουσικής, ως 
και την οργάνωση σ’ αυτό ομιλιών, διαλέξεων, προβολών καταλλήλων 
κινηματογραφικών ταινιών και τη διοργάνωση έκθεσης βιβλίου, αγιο¬ 
γραφίας και λαϊκής χειροτεχνίας. 

10. Η ίδρυση Κέντρου προστασίας και συμπαράστασης της οικογέ¬ 
νειας. 

11. Η ίδρυση Κέντρου βοήθειας και συμπαράστασης ασθενών και 
απονοσηλευμένων. 

12. Η ίδρυση στην ημεδαπή και αλλοδαπή παραρτημάτων του Εκ- 
κλησιστικού Ιδρύματος, καθώς και η λήψη κάθε άλλου μέτρου, το 
οποίο, κατα- την κρίση του Διοικητικού Συμβουλίου, ήθελε κριθεί απα¬ 
ραίτητο για την υλοποίηση των παραπάνω σκοπών και επιδιώξεων. 

13. Η οργάνωση και λειτουργία σχολών επιμόρφωσης και επαγγελ¬ 
ματικής κατάρτισης νέων της περιφέρειας Ιεράς Μητρόπολης Ιεραπύτ- 
νης και Σητείας, ως και νέων άλλων περιοχών της Κρήτης, με πρωτο¬ 
βουλία του Ιδρύματος σε συνεργασία με Κρατικούς Φορείς και ειδικό¬ 
τερα με το Υπουργείο Εθνικής Παιδείας και θρησκευμάτων. 

Άρθρο 3 · 

Περιουσία - Πόροι 

1. Περιουσία του Ιδρύματος αποτελούν: 

α. Έκταση είκοσι πέντε χιλιάδων ενιακοσίων δεκατριών (25.913) 
στρεμμάτων που δωρήθηκε με το αριθ. 8689/7.12.1991 δωρητήριο 
συμβόλαιο της Συμβολαιογράφου Σητείας Βικτωρίας συζ. Γεωργίου 
Κουνελάκη - Κουτσοδόντη, μεγάλης τουριστικής αξίας, που βρίσκεται 
στις θέσεις «Άσπρο Μουρί - Καλαμάκι - Πηλοπάτι - Ρικτάρια - Στεφά¬ 
νές - Μαριδάτι - Τράπεζα - Ξερονήσι - Τέντα» της κτηματικής περιφέ¬ 
ρειας Κοινότητας Παλαιοκάστρου της επαρχίας Σητείας Νομού Λασι- 
θϊου, όπως εμφανίζεται στο με χρονολογία Νοέμβριο 1991 συνοπτικό 
χάρτη, με κλίμακα 1 προς 50.000 του Αγρονόμου Τοπογράφου Μηχα¬ 
νικού Εμμανουήλ Σολιδάκη. 

β. Ποσό δύο εκατομμυρίων (2.000.000) δραχμών ετησίως από μι¬ 
σθώματα του αναψυκτηρίου και εστιατορίου που βρίσκεται στον κόλπο 
ΒΑΙ Σητείας. 

2. Πόροι του ιδρύματος είναι: 

α. Τα εισοδήματα από την εκμετάλλευση των περιουσιακών του στοι¬ 
χείων. 

β. Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ. Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, ,οποιουδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α. Τον εκάστοτε Μητροπολίτη Ιεραπύτνης και Σητείας, ως Πρόεδρο, 
αναπληρούμενον απο τον μόνιμο αναπληρωτή του. 

β. Τον εκάστοτε Ηγούμενο της Ιεράς Μονής Τοπλού Σητείας. 

γ. Ένα ιερέα απ’ αυτούς που υπηρετούν στην πόλη της Σητείας, τον 
οποίο ορίζει ο Μητροπολίτης Ιεραπύτνης και Σητείας και ως μέλος του 
πρώτου Διοικητικού Συμβουλίου ορίζεται ο Αιδεσιμότατος Γεώργιος 
Μιχαήλ Γουλιέλμος. 

δ. Ένα δικηγόρο της πόλης Σητείας, που ορίζεται από το Διοικητικό 
Συμβούλιο του ιδρύματος και ως μέλος του πρώτου Διοικητικού Συμ¬ 
βουλίου ορίζεται ο δικηγόρος Νίκος Γ. Κατσούλης. 


ε. Ένοιν Πολιτικό Μηχανικό της πόλης Σητείας, που ορίζεται από το 
Διοικητικό Συμβούλιο του ιδρύματος και ως μέλος του πρώτου Διοικη¬ 
τικού Συμβουλίου ορίζεται ο Πολιτικός Μηχανικός Χαράλαμπος Ιωάν. 
Λεβεντάκης και 

στ. - ζ. Από δύο ευσεβή και ευυπόληπτα πρόσωπα, άνδρες ή γυναί¬ 
κες, πάντων προερχομένων από την περιφέρεια της Ιεράς Μονής Ιερα¬ 
πύτνης και Σητείας. 

Ως μέλη του πρώτου Διοικητικού Συμβουλίου του ιδρύματος για τις θέ¬ 
σεις (στ) και (ζ) ορίζονται οι: Νικόλαός Μιχαήλ Κουρουπάκης (Δήμαρ¬ 
χος Σητείας) και ο Γεώργιος I. Καφεσάκης (Πρόεδρος της Κοινότητας 
Παλαιοκάστρου Σητείας). 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

3. Η θητεία των μελών του Διοικητικού Συμβουλίου είναι διετής δυ- 
ναμένη να ανανεωθεί. 

Σε περίπτωση αποποίησης, παραίτησης, έκπτωσης, ανικανότητας, θα¬ 
νάτου ή αντικατάστασης για οποιονδήποτε νόμιμο λόγο, κάποιου από 
τα ονομαστικά αναφερόμενα πρόσωπα ως μέλη του Διοικητικού Συμ¬ 
βουλίου, η κενή θέση συμπληρώνεται με απόφαση του Προέδρου, σύμ¬ 
φωνα με τις διατάξεις της συστατικής πράξης και του άρθρου 99 του ΑΝ 
2039/1939. 

4. Το Διοικητικό Συμβούλιο συνεδριάζει τακτικά κάθε μήνα και 
έκτακτα όποτε το ζητήσει ο Πρόεδρος ή τέσσερα (4) από τα μέλη, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

Σε πρίπτωση άρνησης τούτου να συγκαλέσει το Συμβούλιο, τούτο συ- 
γκαλείται από τα μέλη που ζήτησαν τη σύγκλιση αυτού, οπότε τούτο συ¬ 
νεδριάζει και χωρίς την παρουσία του Προέδρου, αρκεί να είναι παρόντα 
τέσσερα (4) τουλάχιστον μέλη του. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στη παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. Τα 
πρακτικά υπογράφονται από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α. Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Λασι- 
θίου) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2039/1939 και του 
από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του ιδρύματος. 

β. Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ- 

βάσεων εργασίας χαι τις διατάξεις γενικότερα της εργατικής νομοθε¬ 
σίας. 

γ. Αποφασίζει για κάθε θέμα που έχει σχέση με την εύρυθμη λειτουρ- 
για των υπηρεσιών του ιδρύματος. 

δ. Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακύρηξη ευεργετών και δωρη¬ 
τών του ιδρύματος «ΙΔΡΥΜΑ ΠΑΝΑΓΙΑ Η ΑΚΡΩΤΗΡΙΑΝΗ». 

Άρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α. Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον ημέρες πριν από τη συνεδρίαση. 

γ. Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δέν περιλαμβάνεται σ’ αυτήν δέν συζητείται, εκτός αν πρόκειται για 
■ επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ. Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε. Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ. Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο νόμι¬ 
μος αναπληρωτής του και σε περίπτωση απουσίας ή κωλύματος τούτου, 
ο Αντιπρόεδρο του Διοικητικού Συμβουλίου αυτού. 

' Άρθρο 7 

Αρμοδιότητες Γραμματέα. 

1. Ο Γραμματέας του ιδύματος: 

α. Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β Φροντίζει για τη σύνταξη των πρακτικών του Διοικητικού Συμβου¬ 
λίου. 

γ. Διεκπεραιώνει την αλληλογραφία. 

δ. Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή απώ¬ 
λεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη¬ 
θήσει τον υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμίας του ιδρύματος: 

α. Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β. Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ. Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ. Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε. Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 


2. Τον ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείρηση. 

1. Η οικονομική διαχείρηση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση Προϋπολογισμό και 
απολογισμό εσόδων και εξόδων, που καταρτίζεται σύμφωνα με τις δια¬ 
τάξεις των άρθρων 101 και 102 του ΑΝ 2039/39 και του από 
20.12.1939 σχετικού Π.Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 
α. Βιβλίο πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού Συμβουλίου, 
γ. Βιβλίο λογιστικής παρακολούθησης, στο οποίο καταχωρίζονται 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ. Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 από 18.8.1941 Καν. Δ/τος. 

ε. Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ. Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα απο τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση καί άλλων βιβλίων και στοιχείων, τα 
οποία κρίνει ότι είνα απαραίτητα για την παρακουλούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι σπουδαστές οι οποίοι διακρίνονται 
εκτός των άλλων και για το ήθος και την όλη πληρότητα. Οι δικαιούχοι 
(υποτροφιών) θα είνα πρόσωπα τα οποία συγκεντρώνουν τα παραπάνω 
προσόντα. Εάν οι δικαιούχοι είναι περισσότεροι των προβλεπομένων 
υποτρόφων τότε εάν μεν υπάρχει δυνατότητα, ο αριθμός των υποτρό¬ 
φων να διευρύνεται, διαφορετικά οι υπότροφοι προκρίνονται με κλή¬ 
ρωση. 

2. Η επιλογή και ανακήρυξη των υποτρόφων γίνεται με διαγωνισμό, 
σύμφωνα με τις διατάξεις της συστατικής πράξης του ιδρύματος, του 
παρόντος οργανισμού, του ΑΝ 2039/39 και του από 18.8.1941 σχε¬ 
τικού Καν. Δ/τος (ΦΕΚ 286/Α/23.8.1941). 

Άρθρο 12 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του ΑΝ 2039/39 και του άρθρου 
28 του από 18.8.1941 σχετικού Καν. Δ/τος. 

2. Οι υποτροφίες καταβάλονται στους δικαιούχους σύμφωνα με τις 
διατάξεις των άρθρων 21,-23, 24,26 και 27 του από 18.8.1941 σχε¬ 
τικού Καν. Δ/τος (ΦΕΚ 286/Α/23.8.1941). 

τ ^ χορήγηση υποτροφίας διακόπτεται όταν συντρέχουν οι προϋπο¬ 
θέσεις που ορίζονται από τις διατάξεις της συστατικής πράξης του ιδρύ¬ 
ματος και του άρθρου 29 του παραπάνω κανονιστικού Διατάγματος, οι 
οποίες διαπιστώνονται με πράξη του Διοικητικού Συμβουλίου του ιδρύ¬ 
ματος, που έχει υποχρέωση να παρακολουθεί την όλη πορεία των σπου¬ 
δών των υποτρόφων και να αξιώνει απ’ αυτούς την υποβολή, κάθε έτος, 
αποδεικτικών στοιχείων της επίδοσής τους. Η μή υποβολή των ζητηθέ- 

ντων αποδειχτικών τούτων στοιχείων συνεπάγεται τη διακοπή της υπο¬ 
τροφίας. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΜ 2039/39 και 110 και 119 ΤΟΥ Αστικού Κώδικα, ύστερα 
από πρόταση του Διοικητικού Συμβοολίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

Πρόταση διάλυσης του Ιδρύματος μπορεί να υποβάλει το Διοικητικό 

Συμβούλιο με το αιτιολογικό της αδυναμίας εκπλήρωσης του σκοπού 
αυτού. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Ιερά Σταυροπηγιακή Μονή Παναγίας 
της Ακρωτηριανής (Μονή Τοπλού Σητείας), με τον όρο να χρησιμοποιη¬ 
θεί για την ποιοτική και υλική αναβάθμιση της επαρχίας Σητείας και ει¬ 
δικότερα των νέων αυτής. 

Στούς Υπουργούς Οικονομικών, Γεωργίας, Εθνικής Παιδείας και 
θρησκευμάτων και Πολιτισμού αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΙ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 


ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 


ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ ΜΠΕΝΑΚΗ 


♦ 


(2) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΚΥΡΙΑΚΟΥ ΑΘΑΝΑΣΙΟΥ» και κύρωση του οργανισμού 
αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 8329/25.4.1991 και 9065/15.11.1991 πράξεις 
της συμβολαιογράφου Πειραιά Ζαφειρίας Σουρή - Κωνσταντίνου, με τις 
οποίες ο Ευθύμιος Αθανασίου του Κυριάκου σύστησε κοινωφελές ίδρυμα 
με την επωνυμία «ΙΔΡΥΜΑ ΚΥΡΙΑΚΟΥ ΑΘΑΝΑΣΙΟΥ» και με έδρα 
τη Μυτιλήνη. 

2. Τις διατάξεις των άρθρων: α) 95 και 98 του ΑΝ 2039/39. β) 
101 και 119 του Εισαγωγικού Νομού του Αστικού Κώδικα και γ) 108 
και 110 του Αστικού Κώδικα. 

3. Την από 10.12.1991 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΚΥΡΙΑΚΟΥ ΑΘΑΝΑΣΙΟΥ», η οποία έγινε από τον 
Ευθύμιο Αθανασίου του Κυριάκου με τις αριθμ. 8329/25.4.1991 και 
9065/15.11.1991 πράξεις της Συμβολαιογράφου Πειριαιά Ζαφειρίας 
Σουρή - Κων/νου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις 
των παραπάνω συστατικών του πράξεων, του παρακάτω οργανισμού 
του Α.Ν. 2039/39 των διαταγμάτων που εκδόθηκαν ή θα εκδοθούν σε 
εκτέλεση του Νόμου τούτου. 

2. Κυρώνουμε τόν οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα επτά (17) άρθρα και καταχωρίζε¬ 
ται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΚΥΡΙΑΚΟΥ ΑΘΑΝΑΣΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΚΥΡΙΑΚΟΥ 
ΑΘΑΝΑΣΙΟΥ» που αυστήθηκε από τον Ευθύμιο Αθανασίου του Κυριά¬ 
κου με τις αριθμ. 8329/25.4.1991 και 9065/15.11.91 πράξεις της 
συμβολαιογράφου Πειραιά Ζαφειρίας Σουρή - Κωνσταντίνου που απο¬ 
τελεί νομικό πρόσωπο ιδιωτικού δικαίου και διέπεται από τις διατάξεις 
των παραπάνω συστατικών πράξεων, του παρόντος οργανισμού, του 
ΑΝ 2039/39, όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι ο Δήμος Μυτιλήνης. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγρισης της σύστασής του. 

Άρθρο 2 
Σκοπός 

Σκοπός του Ιδρύματος είναι η χορήγηση υποτροφιών για τη μόρ¬ 
φωση των τέκνων απόρων και έντιμων οικογενειών, τα οποία θα έχουν 
επίδοση και απόδοση στις σπουδές τους. Ο σκοπός αυτός επιδιώκεται, 
ειδικότερα: 

Με την ενίσχυση, μέσω των ανωτέρω υποτροφιών, απόρων οικογε¬ 
νειών της πόλης της Μυτιλήνης, προκειμένου να μορφώσουν τα παιδιά 
τους σε σχολεία δευτεροβάθμιας εκπαίδευσης καθώς και σε επαγγελμα¬ 
τικές σχολές ιδίως δε στις σχολές εμποροπλοιάρχων και μηχανικών του 
εμπορικού ναυτικού στην ημεδαπή. 

Άρθρο 3 

Τρόπος πραγματοποίησης του σκοπού. 

1. Ο σκοπός του Ιδρύματος θα πραγματοποιείται με την παροχή υπο¬ 
τροφίας ετήσιου ύψους εξακοσίων χιλιάδων (600.000) δρχ. σε κάθε μα¬ 
θητή ή σπουδαστή του άρθρου 2 του παρόντος και γιά κάθε σπουδαστικό 
έτος το οποίο θα θεωρείται ότι αρχίζει την 1η Οκτωβρίου και λήγει την 
30η Σεπτεμβρίου του επόμενου έτους. Η ως άνω ετήσια υποτροφία θα 
καταβάλλεται στους δικαιούχους μηνιαία σε δώδεκα (12) ίσα μέρη, αρ¬ 
χής γενομένης από του Οκτωβρίου εκάστου έτους μέχρι και του Σε¬ 
πτεμβρίου του επόμενου έτους. 

2. Οι μαθητές και σπουδαστές, για την εκπαίδευση και μόρφωση των 
οποίων καταβάλλεται η οικονομική αυτή ενίσχυση, καλούνται υπότρο¬ 
φοι του Ιδρύματος. 

Άρθρο 4 

Υποψήφιοι για την οικονομική αρωγή και προσόντα αυτών. 

1. Υποψήφιοι για την οικονομική αρωγή (υποτροφία) είναι παιδιά οι¬ 
κογενειών, που κατοικούν μόνιμα - στην πόλη της Μυτιλήνης και έχουν 
έφεση για μάθηση αλλά λόγω έλλειψης οικονομικών μέσων, δεν μπο¬ 
ρούν να συνεχίσουν τη φοίτησή τους στη δευτεροβάθμια εκαίδευση ή σε 
επαγγελματικές σχολές από τις αναφερόμενες στο άρθρο 2 του παρό¬ 
ντος. 

2. Οικογένεια, κατά την έννοια της προηγούμενης παραγράφου του 
παρόντος άρθρου, αποτελεί επίσης, ο εν χηρεία γονεύς (όχι όμως και ο 
διαζευγμένος) με το παιδί ή τα παιδιά των οποίων έχει την επιμέλεια, 
καθώς επίσης και η άγαμη μητέρα με το παιδί ή τα παιδιά αυτής. 

Άρθρο 5 

Χορήγηση υποτροφιών. 

Το ίδρυμα χορηγεί τις προβλεπόμενες στο άρθρο 2 υποτροφίες σε 
δέκα (10) παιδιά συνολικά για κάθε σπουδαστική περίοδο, ισάριθμων 
οικογενειών, τα οποία θα επιλέγει ο ιδρυτής Ευθύμιος Κ. Αθανασίου, 
εφ’ όσον είναι στη ζωή, κατόπιν δε, θα αναλάβει την επιλογή το Διοικη¬ 
τικό Συμβούλιο. Η επιλογή για το επόμενο σπουδαστικό έτος θα γίνεται 
εντός της περιόδου από 15ης Ιουλίου έως 30ης Σεπτεμβρίου του λήγο- 
ντος σπουδαστικού έτους μεταξύ εκείνων που συγκεντρώνουν τις προϋ¬ 
ποθέσεις που προβλέπονται στο άρθρο 4. 

2. Το Διοικητικό Συμβούλιο, μετά τον θάνατο του ιδρυτή Ευθυμίου 
Κ. Αθανασίου, δύναται να αυξήσει, αναλόγως τον συνολικό, αριθμό των 
δικαιούχων των ανωτέρω υποτροφιών, όταν τα οικονομικά μέσα του 
ιδρύματος επιτρέψουν τούτο, όπως επίσης, σε οιντίθετη περίπτωση, δύ- 
ναται νε μειώση αυτόν. Εξ άλλου, δύναται, οσάκις κρίνει ότι η στο άρθρ. 

3 παραγρ. 1 ετήσια υποτροφία, λόγω μεταβολής των οικονομικών συν¬ 
θηκών, δεν είναι η απαιτοΰμενη για την επιδίωξη του σκοπού του Ιδρύ¬ 
ματος, να την αυξομειώνει, λαμβάνοντας υπ’ όψη και την οικονομική 
κατάσταση αυτού. 

3. Για τη χορήγηση των υποτροφιών, το ίδρυμα δέχεται σχετικές αι¬ 
τήσεις υποψηφίων, εντός της προβλεπόμενης από την σχετική προκή¬ 
ρυξη προθεσμία. Υποψήφιοι για την παροχή των υποτροφιών τούτων 
κατά τη διάρκεια της επόμενης σπουδαστικής περιόδου θεωρούνται, αυ¬ 
τομάτως, ότι είναι και όλοι οι κατά την προηγούμενη σπουδαστική πε¬ 
ρίοδο υπότροφοι, εφ' όσον συνεχίζουν επιτυχώς τις σπουδές τους και δεν 
έχει επέλθει διακωλυτικόν της υποτροφίας τους γεγονός. 

Άρθρο 6 

. Επιλογή των υποψηφίων προς επιδότηση. 

1. Εάν ο συνολικός αριθμός αυτών που συγκεντρώνουν όλες τις προϋ¬ 
ποθέσεις υποψηφίων είναι μεγαλύτερος των δέκα (10), τότε ο ιδρυτής 
Ευθύμιος Κ. Αθανασίου και.μετά το θάνατο αυτού το Διοικητικό Συμ¬ 
βούλιο επιλέγει από αυτούς, εντός της αναφερομένης στο άρθρο 5 παρ. 
1 περιόδου, δέκα (10) συνολικά δικαιούχους για την επόμενη σπουδα¬ 
στική περίοδο. Η επιλογή γίνεται με την ακόλουθη σειρά προτίμησης. 

α' Κατ’ αρχήν, προτιμώνται οι κατά τη λήγουσα περίοδο ήδη υπό¬ 
τροφοι του ιδρύματος, εφ’ όσον αυτοί συνεχίζουν τις σπουδές τους και 
δεν επήλθε άλλο διακωλυτικό της επιδότησης τους γεγονός από τα ανα- 
φερόμενα στο άρθρο 7 του οργανισμού. 

β’ Στην συνέχεια, προτιμώνται, όσα παιδιά φοιτούν ή πρόκειται να 
φοιτήσουν στη δευτεροβάθμια εκπαίδευση (Γυμνάσιο - Λύκειο) ακολού¬ 
θως δε, όσα έχουν κλίση να σπουδάσουν ή σπουδάζουν σε επαγγελματι¬ 
κές σχολές και ιδίως, σε σχολές εμποροπλοιάρχων και μηχανικών του 
εμπορικού ναυτικού στην ημεδαπή. 

Μεταξύ των ανωτέρω υποψηφίων, θα προτιμώνται τα παιδιά πολυ¬ 
τέκτων οικογενειών και μεταξύ των τελευταίων, οικογένειες, που έχουν 
τα περισσότερα παιδιά. 

Οι υποψήφιοι της πρώτης κατηγορίας, εφ’ όσον έχουν όλα τα απαι- 
τούμενα προσόντα, αποκλείουν τους υποψηφίους της δεύτερης κατηγο- 
ρίας. 

2. Ο ιδρυτής και μετά θάνατο αυτού το Διοικητικό Συμβούλιο έχει 
την εξουσία να αφίσταται σε εξαιρετικές περιστάσεις των περιορισμών 
που θέτουν τα άρθρα 6 και 7, του παρόντος, οσάκις κρίνει, ότι στις συ¬ 
γκεκριμένες περιστάσεις τούτο υπαγορεύεται υπό του δικαίου και συντε¬ 
λεί περισσότερο στην εκπλήρωση του ηθικού και κοινωνικού σκοπού του 
ιδρύματος. Οι αποφάσεις επί των ανωτέρω περιστάσεων θα είναι αιτιο¬ 
λογημένες, θα τελούν δε, υπό την έγκριση του Υπουργού των Οικονομι¬ 
κών. 

Άρθρο 7 

Διακοπή υποτροφίας 

1. Με απόφαση του ιδρυτή Ευθυμίου Κ. Αθανασίου και μετά το θά¬ 
νατο αυτού, του Διοικητικού Συμβουλίου δύναται, κατά πάντα χρόνο, 
να ματαιωθεί η καταβολή του υπολοιπομένου ποσού της ετήσιας υπο¬ 
τροφίας, εάν συμβεί οποιοδήποτε εκ των κατωτέρω γεγονότων: 

α) Εάν, για οποιοδήποτε λόγο, διακοπεί οριστικά η φοίτηση υποτρό¬ 
φου του Ιδρύματος. 

β) Εάν δεν παρακολουθήσει ο υπότροφος ανελλιπώς, ή δεν ολοκλη¬ 
ρώσει επιτυχώς τον προβλεπόμενο κύκλο σπουδών για τη διανυόμενη 
σπουδαστική περίοδο. 

γ) Εάν ο υπότροφος του Ιδρύματος ή η οικογένεια αυτού αποκτήσει 
οικονομικά μέσα που θα επιτρέπουν την εκπαίδευση αυτού. 

δ) Εάν η διαγωγή του υποτρόφου δεν είναι σύμφωνη με τις παραδο¬ 
σιακές κοινωνικές και ηθικές αρχές. 

ε) Εάν η χορηγούμενη από το ίδρυμα υποτροφία δεν διατίθεται για 
την εκπαίδευση του υποτρόφου. 

στ) Εάν δεν δοθούν αμελητί προς τον ιδρυτή Ευθύμιο Κ. Αθανασίου, 
και μετά το θάνατο αυτού προς το Διοικητικό Συμβούλιο τα εκάστοτε 
ζητούμενα υπ’ αυτού στοιχεία για τις επιδόσεις, την πρόοδο, τη δια¬ 
γωγή των υποτρόφων και την περιουσιακή κατάσταση αυτών και των 
οικογενειών τους. 

2. Ο Ιδρυτής και μετά θάνατο αυτού το Διοικητικό Συμβούλιο κρίνει, 
κατά συνείδηση, περί επιλογής των υποψηφίων ή περί διακοπής της επι¬ 
δότησης, σύμφωνα με τα διαγραφόμενα στα άρθρα 6 και 7 του παρόντος 
κριτήρια. Οι περί των αντέρω θεμάτων ομόφωνοι αποφάσεις του Διοικη¬ 
τικού Συμβουλίου είναι αιτιολογημένες. Για τη διακοπή της υποτροφίας 
ακολουθείται η διαδικασία του άρθρου 57 του Α.Ν. 2039/39. 

Ο Ιδρυτής και μετά θάνατο αυτού το Διοικητικό Συμβούλιο δύναται, 


κατά πάντα χρόνο, να ζητεί παρ’ οιουδήποτε και οσαδήποτε αποδει¬ 
κτικά στοιχεία και πληροφορίες κρίνει αναγκαία για τη διαπίστωση της 
συνδρομής των εις τα άρθρα 4, 6 και 7 αναφερομένων προϋποθέσεων. 

Άρθρο 8 

Περιουσία - Πόροι. 

1. Περιουσία του Ιδρύματος αποτελεί το ποσό των εξήντα εκατομμυ¬ 
ρίων (60.000.000) δρχ. που προσφέρει σ’ αυτό ο Ευθύμιος Κ. Αθανα¬ 
σίου το οποίο θα κατατίθεται επωφελώς σε τράπεζα ή άλλο πιστωτικό 
ίδρυμα της εκλογής και μετά το θάνατο αυτού, του Διοικητικού Συμ¬ 
βουλίου. 

2. Πόροι του Ιδρύματος είναι: 

α) Οι τόκοι του ανωτέρω κεφαλαίου και 

β) Οι εισφορές και επιχορηγήσεις καθώς και οι κληρονομιές κληροδο¬ 
σίες και δωρεές οποιοσδήποτε νομικού ή φυσικού προσώπου προς αυτό. 

Άρθρο 9 

Διοίκηση. 

1. Η διοίκηση και εκπροσώπηση του Ιδρύματος, δικαστική και εξώ- 
δικη ανήκει στον ιδρυτή Ευθύμιο Αθανασίου και μετά θάνατο αυτού στο 
Διοικητικό Συμβούλιο. Οι εκάστοτε εκπρόσωποι του Ιδρύματος έχουν 
πλήρη εξουσία να επιμελούνται, διοικούν και διαχειρίζονται την περιου¬ 
σία, τους πόρους, τις υποθέσεις και τα συμφέροντα αυτού, σύμφωνα με 
τις διατάξεις του Α.Ν. 2039/39. 

2. (α) Το Διοικητικό Συμβούλιο συγκροτείται και αναλαμβάνει τα κα¬ 
θήκοντα του μετά το θάνατο του ιδρυτή Ευθυμίου Κ. Αθανασίου. 

(β) Μέλη του Διοικητικού Συμβουλίου είναι οι: 

Κων/ντίνα Ε. Αθανασίου. 

Ευθυμία Μ. Αθανασίου. 

Αλέξης Μ. Αθανασίου. 

Δέσποινα Π. Ποάλα. 

3. Τα μέλη του Διοικητικού Σμβουλίου εκλέγουν μεταξύ αυτών ανά 
διετία Πρόεδρο, Γραμματέα και Ταμία. Ο πρόεδρος του Διοικητικού 
Συμβουλίου δύναται κατά πάντα χρόνο να προκαλεί τη σύγκλιση αυτού. 

4. Το Διοικητικό Συμβούλιο βρίσκεται σε απαρτία όταν είναι παρό¬ 
ντα, τουλάχιστον τρία (3) μέλη του και αποφασίζει κατά πλειοψηφία. Σε 
περίπτωση ισοψηφίας υπερισχύει η ψήφος του Προέδρου. Επιτρέπεται η 
εκπροσώπηση μέλους του Διοικητικού κατά τας συνεδριάσεις αυτού από 
άλλο μέλος του Διοικητικού Συμβουλίου μεταξύ των παρόντων μελών 
πρέπει υποχρεωτικά να είναι ο Πρόεδρος ή ο Νόμιμος Αναπληρωτής 
του. 

5. Επιτρέπεται στα μέλη του Διοικητικού Συμβουλίου σε περίπτωση 
κωλύματος αυτών να ορίζουν αναπληρωτή τους πάντοτε όμως άλλο μέ¬ 
λος του Διοικητικού Συμβουλίου του Ιδρύματος. 

6. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου, διαρκούς κωλύματος, ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού Συμβουλίου, η 
κενή θέση συμπληρώνεται μα απόφαση των υπολοίπων μελών, σύμ¬ 
φωνα με τις διατάξεις της συστατικής πράξης και του άρθρου 99 του ΑΝ 
2039/39. 

7. Το Διοικητικό Συμβούλιο συνεδριάζει κτακτικά κάθε τέσσερις μή¬ 
νες και εκτάκτως όποτε το ζητήσει ο Πρόεδρος ή δύο από τα μέλη του, 
με γραπτή αίτησή τους προς τον Πρόεδρο, πάντοτε όμως έπειτα από 
προσκλήση του Προέδρου. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από 4 συνεχείς συνεδριάσεις, θεωρείται ότι 
έχει παραιτηθεί και η κενή θέση αυτού συμπληρώνεται κατά στα οριζό¬ 
μενα στην παρ. 6 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του Ιδρύματος, εφόσον έγι- 
νανα έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 10 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί- 

χηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/1939 και των διαταγμάτων που 
εκδόθησαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από τον νόμο Αρχή (Υπουργό Οικονομικών ή Νομάρχη Λέ¬ 
σβου) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (ΦΕΚ Α/552). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον συ¬ 
γκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα^δικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ- 
βάσεως εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δώρη- 
τών του ιδρύματος. 

Άρθρο 11 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε κακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλλονται στα μέλη του Διοικητικού 
Συμβουλίου δέκα πέντε (15) τουλάχιστον ημέρες πριν από τη συνε¬ 
δρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν την οποία και υπογράφει, θέμα 
που δεν περιλαμβάνονται σ’ αυτήν δεν συζητείται, εκτός αν πρόκειται 
για επείγουσα υπόθεση και συμφωνήσει γι’ αυτό η πλειοψηφία των πα- 
ρόντω μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει άλλο μέ¬ 
λος του Διοικητικού Συμβουλίου που ορίζεται με απόφαση αυτού. 

Άρθρο 12 

Αρμοδιότητες Γραμματέα. 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται απύ υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 


μέλος του Διοικητικού Συμβουλίου που ορίζεται με απόφαση αυτού. 

Άρθρο 13 

Αρμοδιότητες Ταμεία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας .και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 14 

Οικονομική διαχείριση. 

1. Η Οικονομική διαχείριση του Ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους.. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
μα απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμού και 
απολογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 15. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλία αποφάσεων του ιδρυτή για όσο διάστημα ασκεί τη διοίκηση 
του ιδρύματος και πρακτικών συνεδριάσεων του Διοικητικού Συμβου¬ 
λίου όταν αναλάβει τούτο τη Διοίκησή. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 16. 

Τροποποίηση Οργανισμού. 

Ο Οργανισμός του Ιδρύματος μπορεί να συμπληρωθεί ή να τροποποι¬ 
ηθεί ως προς τις μη σημαντικές διατάξεις του, μόνον όταν αυτό συμβάλ¬ 
λει στην ευόδωση του σκοπού του Ιδρύματος, όπως αυτός καθορίζεται 
στο άρθρο 2 του παρόντος, ύστερα από απόφαση του Ιδρυτή Ευθυμίου 
Κ. Αθανασίου και μετά το θάνατο αυτού ύστερα από ομόφωνη απόφαση 
του Διοικητικού Συμβουλίου. Κατ’ εξαίρεση δεν δύναται να τροποποιη¬ 
θεί καθ’ οιονδήποτε τρόπο το άρθρο 2 του παρόντος. Η τροποποίηση ή 
συμπλήρωση του Οργανισμού του ιδρύματος θα γίνει σύμφωνα με τις 
διατάξεις των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Διοικητικού Συμβουλίου αυ- · 
τού. 

Άρθρο 17.' 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος η περιουσία του περιέρχε¬ 
ται εις τα αναγνωρισμένα φιλανθρωπικά ιδρύματα που υπάγονται στη 
Μητρόπολη Μυτιλήνης. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 27 Μαΐου 1992 

Ο ΠΡΟΕΔΕΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Οίκοθεν 17252 (3) 

Καθορισμός δεικτών και ανωτάτων επιτρεπομένων ορίων θορύβου που 

προέρχεται από την κυκλοφορία σε οδικά και συγκοινωνιακά έργα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη τις διατάξεις: 

1. Των άρθρων 2, 3, 4, 5 και 14 του Ν. 1650/1986 «Για την προ¬ 
στασία του Περιβάλλοντος» (ΦΕΚ 160/Α/1986). 

2. Της ΚΤΑ 69269/5387/1990 «Κατάταξη έργων και δραστηριο¬ 
τήτων σε κατηγορίες περιεχόμενο ΜΠΕ.σύμφωνα με το Ν. 1650/ 

86» ΦΕΚ 678/Β/1990. 

3. Των άρθρων 1, 3 και 8 της Κ.ΐ.Α. 1220/13/79 «Περί καθορι¬ 
σμού επιτρεπομένων ορίων θορύβων προκαλουμένων υπό των αυτοκι¬ 
νήτων, οχημάτων, μοτοσυκλεττών και μοτοποδηλάτων και τρόπου με¬ 
τρήσεων αυτών» (ΦΕΚ 75/Β/1979). 

4. Της υπ’ αριθ. 32764/734/80 Κ.Τ.Α. «Περί τροποποιήσεως και 
συμπληρώσεως της με αριθ. 1220/13/79 Κοινής Τπ. Απόφασης περί 
καθοριμού επιτρεπομένων ορίων θορύβου, προκαλουμένου υπό των αυ¬ 
τοκινήτων, οχημάτων, μοτοσυκλεττών και μοτοποδηλάτων και τρόπου 
μετρήσεως αυτού» (ΦΕΚ 1093/Β/1980). 

5. Της υπ’ αριθ. 3046/34 Απόφασης του Αναπληρωτή Υπουργού 
Περιβάλλοντος, Χωροταξίας και Δημοσίων Έργων «Κτηριοδομικός 
Κανονισμός» (ΦΕΚ 59/Δ/1989), και 

6. Την ανάγκη περιορισμού της ηχορύπανσης από το κυκλφοριακό 
θόρυβο που προέρχεται απο τα οδικά και συγκοινωνιακά έργα, και προ¬ 
στασίας των αστικών περιοχών και οικισμών της Χώρας, αποφασί¬ 
ζουμε: 

Άρθρο 1 
Σκοπός 

Με αυτή την Υπουργική Απόφαση αποσκοπείται αφενός μεν η εφαρ¬ 
μογή των διατάξεων του άρθρου 14 του Ν. 1650/1986 αφετέρου δε ο 
καθορισμός περιβαλλοντικών όρων κυκλφοριακού θορύβου από την κα¬ 
τασκευή και λειτουργία αυτοκινητοδρόμων οδών ταχείας κυκλοφορίας 
και λοιπών οδών όπως αυτοί ορίζονται στο Κεφ. Β/άρθρο 4/Α κατηγο¬ 
ρία (Ομάδας 1 και 2) της Κ.Υ.Α. 69269/5387/ΦΕΚ Β/678/1990 
και πιο συγκεκριμένα: 

α) ο καθορισμός των πλέον αντιπροσωπευτικών δεικτών κυκλοφορια- 
κού θορύβου γα την ποσοτική και ποιοτική του αξιολόγηση. 

β) ο καθορισμός των ανωτάτων οριακών τιμών των παραπάνω δει¬ 
κτών και, 

γ) τα γεωγραφικά όρια εκατέρωθεν των οδικών και συγκοινωνιακών 
έργων, εντός των οποίων θα εφαρμόζονται οι διατάξεις της παρούσας 
απόφασης. 

έτσι ώστε να καθίσταται ευχερέστερη και πλέον αποτελεσματική η προ¬ 
σπάθεια για την αποτροπή της ηχορρύπανσης και της γενικώτερης υπο- 
βάθμισης του ακουστικού περιβάλλοντος από την οδική κυκλοφορία με 
την υιοθέτηση επαρκών μέτρων αντιρρύπανσης μέσα από την σύνταξη 
Μελέτης Περιβαλλοντικών Επιπτώσεων (ΜΠΕ), Α' κατηγορίας. 


Άρθρο 2 

Πεδίο Εφαρμογής 

Η απόφαση αυτή αφορά όλους τους νέους αυτοκινητοδρόμους και τις 
προς βελτίωση υφισταμένων τμημάτων πραγματοποιούμενες νέες χα¬ 
ράξεις καθώς και τις οδούς ταχείας κυκλοφορίας (ΚΥΑ) 69269/ 
5387/1990) μαζί με τις συνοδές τους εγκαταστάσεις και μόνο για τα 
τμήματά τους εκείνα που ευρίσκονται σε απόσταση μικρότερη ή ίση των 
200 μ. από το κοντινότερο όριο εγκεκριμένου Σχεδίου Πόλης, της από¬ 
στασης μετρουμένης από το άκρο του καταστρώματος του οδικού άξονα 
ή εγκατάστασης. 

Στην κατηγορία των οδικών και συγκοινωνιακών έργων για τα 
οποία απαιτείται θεσμοθέτηση ανωτάτου ορίου κυκλοφοριακού θορύβου 
εμπίπτουν επιπλέον και οι νέοι ή βελτιούμενοι, σύμφωνα με τα παρα¬ 
πάνω, άξονες του εθνικού οδικού δικτύου, και του επαρχιακού δικτύου, 
οι κύριοι αστικοί άξονες, κλπ. (Κατηγορία Α’ - Ομάδα I & II της ΚΥΑ, 
69269/5387), τηρουμένου και πάλι του περιορισμού λόγω απόαστα- 
σης όπως περιγράφεται στην προηαγούμενη παράγραφο. 

Άρθρο 3 

Δείκτες κυκλοφοριακού θορύβου 

Ως δείκτης Κυκλοφοριακού Θορύβου για την ποσοτική και ποιοτική 
εκτίμηση του θορύβου που προέρχεται από τα οδικά και συγκοινωνιακά 
έργα και τις συνοδές τους εκγαταστάσεις, όπως περιγράφονται στο άρ¬ 
θρο 2 της παρούσας Απόφασης, καθορίζεται είτε 

α) Η Ισοδύναμη Συνεχής Στάθμη Θορύβου Εβη (ΕςαϊνβΙοηΙ Οοηΐίη- 
ιιοιίδ δοιιηεΐ Εβνβΐ), που εκφράζει την σταθερή εκείνη στάθμη θορύβου, 
η οποία σε ορισμένη χρονική περίοδο, έχει το ίδιο ενεργειακό περιεχό¬ 
μενο με αυτό του πραγματικού θορύβου, σταθερού ή μεταβαλλόμενου, 
κατά την ίδια χρονική περίοδο που για τους σκοπούς της παρούσης 
Απόφασης ορίζεται από 08.00 έως 20.00 ωρ. και κατά συνέπεια ο δεί¬ 
κτης καθορίζεται ως Εες (8-20 ωρ.), είτε 

β) ο Δείκτης Ε 10 (18 ώρες) που είναι η αριθμητική μέση τιμή των 18 
ξεχωριστών ωριαίων τιμών του Ε 10 (από 6.00-24.00), δηλαδή της 
στάθμης η οποία υπερβαίνεται κατά το 10% της αντίστοιχης χρονικής 
περιόδου μέτρησης. 

Και στις δύο ανωτέρω περιπτώσεις το μετρούμενο μέγεθος είναι η Α- 
σταθμισμένη στάθμη ηχητικής πίεσης η οποία εκφράζεται σε ΟεοίΒεΙ & 
ή εν συντομία σε 8Β(Α). 

Άρθρο 4 

Όρια δεικτών κυκλοφοριακού θορύβου 

Ως ανώτατα επιτρεπόμενα όρια των ανωτέρω περιγραφομένων δει¬ 
κτών κυκλοφοριακού θορύβου καθορίζονται τα ακόλουθα: 
α) Για τον δείκτη Εες (8-20 ωρ.) τα 67 8Β(Α) και 
β) Για τον δείκτη Γ 10 (18 ωρ.) τα 70 8Β(Α) 
μετρούμενο σε απόσταση 2,0 μ. από την πρόσοψη των πλησιεστέρων, 
προς το οδικό έργο (ή/και της συνοδές του εγκαταστάσεις), κτηρίων της 
πολεοδομικής ενότητας, σύμφωνα με το άρθρο 2 της παρούσας Απόφα- 

σης.. 

2. Σε περιπτώσεις, όπου απαιτείται ειδική ακουστική προστασία, 
όπως σχολικά συγκροτήματα, νοσοκομεία, χώροι πολιτιστικών και κοι¬ 
νωνικών εκδηλώσεων (π.χ. θέατρα, αίθουσες συνεδρίων κλπ.), κοινω¬ 
φελή ιδρύματα, γηροκομεία, οίκοι τυφλών κλπ., τα παραπάνω ανώτατα 
επιτρεπόμενα όρια και κατά συνέπεια οι κατά περίπτωση περιβαλλοντι¬ 
κοί όροι που πρέπει να εγκριθούν σύμφωνα με την ΚΥΑ 69269/5387/ 
ΦΕΚ Β/678/25.10.1990 δύνανται να μειώνονται κατά 5-10 8Β(Α), 
εντός του πεδίου εφαρμογής του άρθρου 2 της παρούσας Υ. Απόφασης 
μετά από σχετική απόφαση του Γενικού Δ/ντού Περιβάλλοντος του 
Υπουργείου Περιβάλλοντος, Χωροταξίας και Δημοσίων Έργων, που θα 
εκδίδεται κατά περίπτωση. 

Άρθρο 5 

Η παρούσα ισχύει από της δημοσιεύσεώς της στην Εφημερίδα της 
Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Μαΐου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

ΕΦΗΜΕΡίΣ ΤΗΣ ΚΥΒΕΡΝΗ*.^!*. {11: ΙΤΧυ* ΔεΥ ΐΙ:Ρυ) 


Αριθ. 9603 (4) 

Ψήφιση Ο.Ε.Τ. Κοινότητας Καλαμιού Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τις διατάξεις του άρθρου 12 του Ν. 1188/81 όπως αντικαταστά- 
θηκαν μ’ αυτές του άρθρου 26 του Ν. 1832/1989. 

. 2) Τις όμοιες του Ν. 1586/1986 και του Π. Δ/τος 22/1990. 
V 3) Την 16338/1991 απόφαση του Νομάρχη Χανιών περίληψη της 
οποίας δημοσιεύθηκε στο ΦΕΚ 679/8.8.1991 με την οποία έγινε υπα¬ 
γωγή του προσωπικού της Κοιν. Καλαμιού στο Α' μέρος του Ν. 1188/ 
81. 

4) Τις 53560/1986 και 27111/1987 εγκυκλίους του Υπουργείου 
Εσωτερικών. 

5) Την 11/1992 απόφαση του Κοινοτικού Συμβουλίου Καλαμιού με 
την οποία ψηφίζεται ο Ο.Ε.Υ. της Κοινότητας. 

6) Την 9/1992 σύμφωνη γνωμοδότηση του Υπηρεσιακού Συμβου¬ 
λίου του άρθρου 14 του Ν. 1586/86 που διατυπώθηκε στο 2/ 
16.4.1992 πρακτικό του, αποφασίζουμε: 

Εγκρίνουμε την 11/1992 απόφαση του Κοινοτικού Συμβουλίου Κα¬ 
λαμιού με την οποία ψηφίζεται ο Ο.Ε.Υ. της Κοινότητας ο οποίος περι¬ 
λαμβάνει πέντε (5) άρθρα και παρουσιάζει την παρακάτω σύνθεση και 
διαβάθμιση θέσεων στο άρθρο 2 αυτού. 

Μία θέση γραμματέα.κλάδου ΔΕΙ Διοικητικού με βαθμό Γ\ 

Κατά τα λοιπά ισχύει ο Ο.Ε.Υ. της Κοινότητας όπως αυτός ψηφί¬ 
στηκε με την 11/1992 απόφαση του Κοινοτικού Συμβουλίου Καλα¬ 
μιού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 27 Μαΐου 1992 

Ο Νομάρχης κ.α.α. 

Ο Διευθυντής 
ΕΥΑΓΓ. ΚΟΣΜΑΔΑΚΗΣ 


Αριθ. 9548 (5) 

Ψήφιση Ο.Ε.Υ. Κοινότητας Ασή Γωνιάς Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τις διατάξεις του άρθρου 12 του Ν. 1188/81 όπως αντικαταστά- 
θηκαν μ’ αυτές του άρθρου 26 του Ν. 1832/1989. 

2) Τις όμοιες του Ν. 1586/1986 και του Π. Δ/τος 22/1990. 

3) Την 16336/1992 απόφαση του Νομάρχη Χανιών περίληψη της 
οποίας δημοσιεύθηκε στο ΦΕΚ 679/8.8.1991 με την οποία έγινε υπα¬ 
γωγή του προσωπικού της Κοιν. Ασή Γωνιάς στο Α’ μέρος του Ν. 
1188/81. 

4) Τις 53560/1986 και 27111/1987 εγκυκλίους του Υπουργείου 
Εσωτερικών. 

5) Την 50/1991 απόφαση του Κοινοτικού Συμβουλίου Ασή Γωνιάς 
με την οποία ψηφίζεται ο Ο.Ε.Υ. της Κοινότητας. 

6) Την 7/1992 σύμφωνη γνωμοδότηση του Υπηρεσιακού Συμβου¬ 
λίου του άρθρου 14 του Ν. 1586/86 που διατυπώθηκε στο 2/ 
16.4.1992 πρακτικό του, αποφασίζουμε: 

Εγκρίνουμε την 50/1991 απόφαση του Κοινοτικού Συμβουλίου Ασή 
Γωνιάς με την οποία ψηφίζεται ο Ο.Ε.Υ. της Κοινότητας ο οποίος περι¬ 
λαμβάνει πέντε (5) άρθρα και παρουσιάζει την παρακάτω σύνθεση και 
διαβάθμιση θέσεων στο άρθρο 2 αυτού. 

Μία θέση γραμματέα κλάδου ΔΕΙ Διοικητικού με βαθμό Γ’. 

Κατά τα λοιπά ισχύει ο Ο.Ε.Υ. της Κοινότητας όπως αυτός ψηφί¬ 
στηκε με την 50/1991 απόφαση του Κοινοτικού Συμβουλίου Καλα¬ 
μιού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 27 Μαΐου 1992 

Ο Νομάρχης κ.α.α. 

Ο Διευθυντής 
ΕΥΑΓΓ. ΚΟΣΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


